CELEX: 62012TN0071
Language: da
Date: 2012-02-17 00:00:00
Title: Sag T-71/12: Sag anlagt den 17. februar 2012 — Meskarian mod Rådet

14.4.2012   
            
            
               DA
            
            
               Den Europæiske Unions Tidende
            
            
               C 109/28
            
         Sag anlagt den 17. februar 2012 — Meskarian mod Rådet
   (Sag T-71/12)
   2012/C 109/57
   Processprog: engelsk
   
      Parter
   
   
      Sagsøger: Mohammed Reza Meskarian (London, Det Forenede Kongerige) (ved solicitors S. Zaiwalla, P. Reddy og F. Zaiwalla, D. Wyatt, QC, samt barrister R. Blakeley)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Punkt 13 i afsnit A i bilaget til Rådets afgørelse 2011/783/FUSP (1) og til Rådets gennemførelsesforordning (EU) nr. 1245/2011 (2), annulleres, for så vidt som de vedrører sagsøgeren.
            
         
               —
            
            
               Det fastslås, at artikel 19, stk. 1, litra b), og artikel 20, stk. 1, litra b), i Rådets afgørelse 2010/413/FUSP (3) og artikel 16, stk. 2, i Rådets forordning (EU) nr. 961/2010 (4) ikke finder anvendelse på sagsøgeren.
            
         
               —
            
            
               Det fastslås, at annullationen af de omtvistede retsakter har umiddelbar virkning uanset artikel 60, stk. 2, i statutten for Den Europæiske Unions Domstol.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren gjort fem anbringender gældende.
   
               1)
            
            
               Med det første anbringende har sagsøgeren gjort gældende, at Rådet for Den Europæiske Union ikke har kompetence til at indefryse midler og pålægge rejseforbud under den fælles udenrigs- og sikkerhedspolitik (»FUSP«) i en situation, som er intern for Den Europæiske Union.
            
         
               2)
            
            
               Med det andet anbringende har sagsøgeren gjort gældende, at kriterierne for optagelse på listen i medfør af Rådets afgørelse 2010/413/FUSP og Rådets forordning (EU) nr. 961/2010 ikke er opfyldt for så vidt angår sagsøgeren.
            
         
               3)
            
            
               Med det tredje anbringende har sagsøgeren gjort gældende, at pålæggelsen af restriktive foranstaltninger over for sagsøgeren er en åbenbar tilsidesættelse af sagsøgerens menneskerettigheder og grundlæggende rettigheder og er i strid med proportionalitetsprincippet.
            
         
               4)
            
            
               Med det fjerde anbringende har sagsøgeren gjort gældende, at sagsøgte har pålagt sagsøgeren de restriktive foranstaltninger i strid med sagsøgtes proceduremæssige forpligtelser og i strid med sagsøgerens ret til forsvar.
            
         
               5)
            
            
               Med det femte anbringende har sagsøgeren gjort gældende, at for så vidt som enten Persia International Bank eller Bank Mellat gives medhold i deres søgsmål vedrørende annullation af deres respektive optagelser på listen, skal sagsøgerens egen optagelse ligeledes annulleres.
            
         
      (1)  Rådets afgørelse 2011/783/FUSP af 1.12.2011 om ændring af afgørelse 2010/413/FUSP om restriktive foranstaltninger over for Iran (EUT L 319, s. 71).
   
      (2)  Rådets gennemførelsesforordning (EU) nr. 1245/2011 af 1.12.2011 om gennemførelse af forordning (EU) nr. 961/2010 om restriktive foranstaltninger over for Iran (EUT L 319, s. 11).
   
      (3)  Rådets afgørelse 2010/413/FUSP af 26.7.2010 om restriktive foranstaltninger over for Iran og om ophævelse af fælles holdning 2007/140/FUSP (EUT L 195, s. 39).
   
      (4)  Rådets forordning (EU) nr. 961/2010 af 25.10.2010 om restriktive foranstaltninger over for Iran og om ophævelse af forordning (EF) nr. 423/2007 (EUT L 281, s. 1).